Pasgebore baba dood aangetref in JhbArgieffoto ŉ Pasgebore baba is Saterdagoggend dood aangetref in ŉ veld in Lenasia, Johannesburg. “Paramedici is na die toneel ontbied toe ŉ lid van die publiek die baba tussen rommel opgemerk het,” het Russel Meiring, woordvoerder van ER24, gesê. “Die baba was gedeeltelik in ŉ bebloede hemp en plastieksak toegedraai.” Paramedici het vinnig die hemp en sak verwyder en die baba ondersoek. “Die kind het ongelukkig reeds aan sy beserings omgekom. Hulle kon niks meer vir hom doen nie en hy is op die toneel dood verklaar.” Plaaslike owerhede was op die toneel en stel verder ondersoek in.